Hotelli jõudes hoia oma isiklikel asjadel silm peal seni, kuni oled oma tuppa jõudnud. Üldjuhul liigub hotelli-lobby'des edasi-tagasi lugematul arvul inimesi ning mitte kõik ei ole selle maja töötajad või siis lihtsalt heasüdamlikud. Tuppa jõudes kontrolli, kas su toauks ikka sulgub korralikult ning kas lukk lukustub kindlalt. Kui hotellitoas või hotelli vastuvõtus on seif, pane kõik oma väärisesemed sinna: siis võid kindel olla, et need on kaitstud.